Бука бары оҕолорбутун харыстыыр санаалаахпыт, арай хайдах харыстыыры билбэппититтэн аҥардастыы сытыара, сынньата, халыҥнык таҥыннара сатыыбыт. Оҕо өйүн-санаатын «Айыы диэмэ», «Айыыны оҥорума» диэн үөрэтэн харыстыахтаахпытын сэбиэскэй былаас букатын умуннаран кэбиһэ сыспыта. Былыргы үөрэхпитин оннугар түһэрэн оҕолору харыстыыр туһугар бары төрөппүттэри сахалар таҥараларын үөрэҕин тутуһаргытыгар ыҥырабыт.